Drøft+den+sosiale+interaksjonen+mellom+elev+og+lærer+med+begrepene+samspill+og+motspill.


 * 6. Drøft den sosiale interaksjonen mellom elev og lærer med begrepene samspill og motspill.**

En sentral del av sosial interaksjon er //relasjoner//. Dette betyr innstillinger til, oppfatning av og forhold til andre mennesker. Hvordan kommuniserer vi? I lærer-elev-situasjonen er relasjoner sentrale. For at relasjonen skal være god, må læreren gi av seg selv, ikke bare spille en rolle (profesjonell eller ikke).

Samspill: Når læreren spiller på lag med eleven. Da er relasjonen god, det vil si at læreren og eleven kommuniserer godt, og at læreren «ser» eleven og kjenner/respekterer elevens interesser og behov. Eleven føler at han kan snakke med læreren. Tillitsforhold, elevene vil ha noe å tape ved å ikke gjøre som han blir bedt om.

Motspill: Det er alltid et ujevnt maktforhold mellom lærer og elev. Hvis læreren er autoritær, og det tydelig kommer fram at læreren er sjefen og eleven er undersåtten, spiller ikke lenger læreren og eleven på lag. Relasjonen mellom læreren og eleven kan være dårlig. Eleven spilles opp mot læreren, noe som kan påvirke kommunikasjonen.

Jeg tror det er vanskelig/meningsløst å dra et absolutt skille mellom disse og si «samspill må vi ha, motspill må vi unngå». Det kan ikke være slik at læreren ukritisk skal senke seg ned på elevens nivå, og kun være kompis. Læreren skal ha kontroll i klassen, og det kommer til å gå på bekostning av relasjoner i enkelte situasjoner. Hverdagen vil være preget av både samspill og motspill. Men det er utvilsomt en fordel å kunne bygge opp et tillitsforhold til elevene.

- Kristin

(kilde: Nordahl-artikkelen i kompendiet)